St Ann's Hill (Surria)
St Ann's Hill ("collis S. Annae"), olim Eldebury, est mons paroeciae Chertsey et comitatus Surriae in Anglia meridiana 69 metris super maris aequor eminens. Ibi castra collina aevo ferreo aedificata sunt. Sacellum, Sanctae Annae dedicatum, saeculo XIV ad montis fastigium stetit. Ibi etiam mercatus tenebantur ab anno 1440.

Villam rusticam, eodem nomine "St Ann's Hill" nuncupatam, anno 1784 emit Carolus Iacobus Fox vir politicus ubi usque ad mortem habitavit. Villam eandem denuo possedit Gulielmus Berry diariorum editor, qui paradisum suum, montem totum comprehendentem, populo anno 1929 dedit.

Notae

Bibliographia 

 "Chertsey" in 
 "Chertsey" in  Surrey vol. 3 (1911) pp. 403-413 passim

Nexus externi 

 "St Anns Hill and the Dingle"; "Hillfort"; "St Anns Chapel" apud English Heritage
 "St Ann's Hill" apud The Modern Antiquarian
 "St Ann's Hill Nature Trail" apud administrationem burgi Runnymede
 

Chertsey
Loci archaeologici Surriae
Montes Angliae
Castra collina Britanniae
Villae